[{"text_idx": "#000001", "text": "Mae Aros a Chwarae, Casnewydd yn glwb all-ysgol cyfrwng-Cymraeg newydd a gynhelir gan ddarparwr preifat yn Sir Casnewydd yn y De-ddwyrain. Mae\u2019r clwb wedi\u2019i leoli yn Ysgol Gymraeg Casnewydd ac yn gweithredu ar gyfer y plant sy\u2019n ei mynychu, plant oed 3-12."}, {"text_idx": "#000003", "text": "Mae Nic Speight perchennog Aros a Chwarae wedi bod yn brysur iawn yn ystod misoedd yr haf yn gweithio tuag at gofrestru ag Arolygiaeth Gofal Cymru (AGC) a\u2019r gobaith yw y bydd yn fan gofal plant cyfrwng-Cymraeg cofrestredig yn fuan, yn cynnig lleoedd Gofal Plant cyfrwng-Cymraeg Allysgol am y tro cyntaf yn y sir."}, {"text_idx": "#000004", "text": "Mae\u2019r clwb yn cael ei redeg gan Gynorthwywyr Dysgu\u2019r ysgol, rhai sy\u2019n siaradwyr Cymraeg, ac yn Weithwyr Chwarae cymwysedig a phrofiadol iawn; ac mae\u2019r plant yn dwlu arnyn nhw. Ond fel siaradwr Saesneg, teimlai Nic mai ei her fwyaf oedd sicrhau y byddai hi fel y person cyfrifol yn cyflawni holl ofynion AGC fel lleoliad Cymraeg. Gyda chefnogaeth ein Swyddogion Datblygu Busnesau Gofal Plant(SDBG) yng Nghasnewydd, llwyddodd Nic i dderbyn cefnogaeth amhrisiadwy gyda chofrestru ag AGC yn ogystal a\u0302 chefnogaeth ein SDBG iaith-Gymraeg gyda chael mynediad at a diwygio polisi\u0308au dwyieithog. Sicrhaodd meddylfryd creadigol Ceri Innes-Parry, Prifathrawes Ysgol Gymraeg Casnewydd, y byddai gan Casnewydd nid yn unig glwb Cymraeg ond clwb cyfrwng-Cymraeg sydd a\u0302 llywodraethiad cadarn."}, {"text_idx": "#000005", "text": "\u201cMae wedi bod yn flaenoriaeth i mi ailgychwyn Clwb Cymraeg y tu allan i oriau ysgol am sawl rheswm. Fel ysgol lle nad oes ond 2% o\u2019r rhieni yn medru\u2019r Gymraeg, mae\u2019n hanfodol i\u2019r plant fod yn medru\u2019r Gymraeg mewn awyrgylch gwahanol i un addysgol, a gweld y Gymraeg yn iaith fyw, lle mae\u2019r plant yn gallu chwarae gyda\u2019i gilydd a chyfathrebu ag eraill."}, {"text_idx": "#000009", "text": "Roedd yr help a gefais gan Clybiau Plant Cymru Kids\u2019 Clubs yn wych! Fe wnaeth Sia\u0302n a Clare fy arwain drwy\u2019r broses reoleiddio yn ogystal a\u0302 darparu llythyron dwyieithog er mwyn hysbysebu. Byddai hefyd yn helpu gyda chwestiynau posib yn ogystal ag atgyfeiriadau. Fe wnaethon nhw fy arwain drwy\u2019r broses o gasglu arian a sicrhau bod y cymunedau\u2019n gweithredu\u2019n gadarn o ran y diogelu sydd ar waith.\u201d Ceri Innes-Parry Pennaeth Ysgol Gymraeg Casnewydd."}]